Tiener verdrink op Oukersdag in RichardsbaaiMzingazimeer in Richardsbaai (Foto: NSRI) ŉ 18-jarige tiener het op Oukersdag by Mzingazimeer in Richardsbaai in KwaZulu-Natal verdrink. Die Nasionale Seereddingsinstituut (NSRI) het omstreeks 13:40 saam met die polisie en paramedici reageer op berigte van ŉ verdrinking. Die seun, van Empangeni, was vermis nadat hy onder die water verdwyn het. Hy het saam met sy oom by die afkeerwal visgevang toe hy in die water in die moeilikheid beland het. Hulle het al vier dae lank by dieselfde plek visgevang. Polisieduikers en NSRI-reddingswemmers het die gebied deursoek en die tiener se liggaam gevind. Die polisie doen ŉ geregtelike doodsondersoek.